
Tezaurul dacic de aur de la Perșinari (jud. Dâmbovița) 
 
de Conf univ dr George V Grigore 
 
Noi, românii, prin tezaurele şi descoperirile arheologice care aparţin 
epocii preistorice a strămoşilor noştri, geto-daco-tracii, suntem fruntaşii 
Europei la acest capitol şi ar trebui să fim mândri de asta. Tuturor 
acestor lucruri ar trebui să li se facă publicitate și să știe tot românul cine 
este cu adevărat și de unde se trage. Pe teritoriul ţării noastre, arta 
aurului a atins în așa numita Epocă a bronzului, culmi necunoscute de 
alte neamuri. Aceste tezaure formate din obiecte din aur, foarte variate, 
tind să atingă perfecţiunea.Epocii mijlocii a bronzului (care începe prin 
anul 1700 î.Hr.), îi aparţine şi Tezaurul de la Perşinari, descoperit în 
judeţul Dâmboviţa, aproape de Târgovişte, veche capitală și cetate de 
scaun a Țării Românești. Aici a fost descoperită în mod întâmplător, în 
1954, o spadă din aur, urmând ca, în anul 1962 să mai fie descoperite 
încă 11 pumnale, tot din aur, de tip micenian. E posibil să fi fost utilizate 
ca arme de paradă sau ritual, fiind asemănătoare cu unele arme din bronz 
placat cu aur descoperite în antica cetate Micene de către Heinrich 
Schliemann. Specialiştii cred că tezaurul datează din epoca mijlocie a 
bronzului tracic, sec. XVII-XV î.Hr..Acest model (de tip „micenian”) ne 
face să creăm o paralelă între cele două civilizații, sau chiar să fi existat 
o legătură peste milenii. Cel ce le-a făurit, se pare că a fost nevoit să le 
ascundă înainte de a le finisa. Sunt arme de paradă, arme emblemă, arme 
oferite unui zeu al războiului.Atât pumnalele, cât şi sabia, au câte o 
nervură centrală, care la sabie se desparte în mai multe fire, către mâner, 
şi au aripioare la bază. Sabia (fragmentul păstrat) nu are nici vârf, nici 

mâner: lungime – 28,90 cm; lățime maximă – 11,90 cm; grosime 
maximă – 1,50 cm; greutate – 1,400 g. Pumnalele: lungime – între 18,70 
cm și 23,50 cm; lățimea maximă – 8,00 cm; greutate – între 233,200 și 
505, 760 g.   
Pentru a vedea cum putem încadra acest tezaur în epocă, vom 
merge către civilizația miceniană. Civilizația miceniană reprezintă prima 
epocă importantă a civilizației grecești, fiind opera aheilor.Până atunci 
nu se aude sau vede ceva despre greci în istorie, traco-geto-dacii fiind 
cei care populează împrejurimile Mării Getice (Marea Neagră).Termenul 
de „civilizația miceniană” este pur convențional (creat de către istorici), 
în sensul că nu presupune existența unei unități nici teritoriale, nici 
politice. Dintre numeroasele mici state ahee, cel a cărui capitală a fost 
orașul Micene era desigur cel mai puternic (urmat de alte orașe 
ca Argos, Tirint, Pilos, Atena,Teba). Aheii sunt atestați în Grecia de prin 
anul 1600 î.Hr.,dar nu înainte de acestă perioadă. În curând ei vor 
ocupaparțial Grecia centrală, nordul Peloponezului cu insulele din zona 
centrală și sudică a Mării Egee. Înainte de anul 1400 
î.Hr.cuceresc Creta și o jefuiesc de comori pe care le transportă 
la Micene.Nimeni nu spune pe cine jefuiesc grecii, pământurile cui le 
ocupă grecii (aheii).Ultima mare întreprindere războinică a aheilor a fost 
războiul contra Troiei - război a cărui importanță a fost mult exagerată 
de poemele homerice. La Troia, pe locul unei așezări datând din neolitic 
au fost construite succesiv începând din mileniul al 3-lea î.Hr. - de către 
o populație amestecată în această zonă - nouă orașe pe același loc, cu 
acest nume. Troia era situată într-un punct care controla strâmtoarea 
Hellespontului și în plus poseda și un teritoriu foarte bogat,renumit și 
pentru creșterea berbecilor și cailor (creșterea animalelor, ca meșteșug în 
care excelau geții).O coaliție de 28 de state aheene,totalizând un număr 
de aproximativ 100.000 de luptători, îmbarcați pe 1200 de corăbii,cele 
mai mari ducând câte 120 de oameni,sub comanda regelui 

Micenei, Agamemnon, au asediat timp de zece ani Troia. Evenimentul 
este plasat de Eratostene în anul 1183 î.Hr. După ce au cucerit orașul și 
l-au jefuit, aheii s-au retras. Civilizația miceniană n-a durat nici șase 
secole.Rând pe rând palatele și cetățile miceniene au fost jefuite și 
distruse. Singura cetate care și-a continuat existența încă multe veacuri a 
fost Atena. Orașul Micene a supraviețuit până către 1100 î.Hr. Cauza 
prăbușirii civilizației miceniene a fost în principal determinată de invazia 
ultimului val de triburi grecești ale dorienilor, invazie în urma căreia va 
dispărea - pentru o perioadă de cinci secole - și scrierea în Grecia. 
Sǎpǎturile inagurate în 1876 la Troia de cǎtre H.Schlieman au dezvǎluit 
o civilizație impunǎtoare și bogată, deschizând calea cercetǎrii epocii 
bronzului în Grecia. Dar până să apară această epocă în Grecia, iată că a  
apărut în România, prin Tezaurul de la Perșinari, încadrat în perioada 
mijlocie a epocii bronzului, în perioada sfârşitului mileniului al III-lea și 
prima jumătate a mileniului al II-lea î.Hr. 
Despre condiţiile reale de descoperire sau despre numărul iniţial al 
tezaurelor şi al obiectelor din care erau constituite acestea nu s-au păstrat 
informaţii sigure.Se pare că tezaurul cunoascut este de fapt format din 
două tezaure descoperite la Perşinari. Unul a fost găsit în 1954 de către 
un localnic cu ocazia săpării unei gropi pentru scos lut de pe terasa 
pârâului din localitate. Acesta era alcătuit cel puţin dintr-o spadă scurtă 
de aur şi patru sau cinci topoare miniaturale din argint.Un al doilea 
tezaur a fost găsit în anul 1962, când un alt sătean a găsit un număr 
neprecizat de obiecte din aur, pe un teren situat la circa 50-60 m est de 
locul primei descoperiri. Acesta era alcătuit din cel puţin 12 pumnale din 
aur.Ambele tezaure de la Perşinari se datează în perioada mijlocie a 
epocii bronzului și se compun din: o spadă mare, masivă (din care 
lipsește vârful și mânerul), realizată prin turnare și finisată prin presare 
la cald, cu o nervură median ce se pierde într-un evantai în partea 
superioară; 11 pumnale simple, cu nervură mediană, turnate, aflându-se 

în diferite stadia de prelucrare, dar neterminate. De notat faptul că în 
vara anului 1976 au mai fost recuperate de la descoperitori fragmentele 
unui alt pumnal, identic cu cele de mai sus. O dată cu obiectele de aur au 
mai fost descoperite mai multe toporașe miniaturale din argint, 
asemănătoare cu cele din aur component ale Tezaurului de la Țufalău. 
Domnul Octavian Iliescu a publicat în volumul Cercetări numismatice 
VII (volum apărut sub egida Muzeului Naţional de Istorie în anul 1996) 
excelentul articol intitulat „Cum arătau banii primitivi. Tezaurul de la 
Perşinari”, din care am extras informaţiile următoare. Cunoscutul şi 
respectatul numismat expune argumente serioase ce arată că aceste 
lingouri de aur sunt de fapt obiecte premonetare, ce ar fi putut fi utilizate 
pentru schimbul de produse. Cele 11 pumnale au fost clasificate în 
patrumarigrupe, pe baza dimensiunilor şi titlului aurului folosit de 
meşterul aurar care le-a creat. 
Localitatea Perșinari din zona Munteniei, are dovezi arheologice ce 
atestă existența saîncă din neolitic. Comuna Perșinari se află situatăîn 
câmpia înaltă Titu – Târgoviște, parte componentă a Câmpiei Române, 
în partea centrală a județului Dâmbovița, la o distanță de 20 km de 
municipiul Târgoviște și la o distanță de 20 km de orașul Titu, pe 
șoseaua care leagă municipiul Târgoviște de orașul Titu (DJ 721). 
Comuna este așezată aproape de cursul râului Dâmbovița care 
traversează localitatea pe o lungime de aproximativ 6 km. Pe cursul 
acestui râu, în partea de nord a comunei, în anii 80 s-a construit un baraj 
cu lac de acumulare. Prima atestare documentară scrisă a satului 
Perșinari datează din anul 1774, când Divanul Țării Românești dă ordin 
Mănăstirii Nucetu și ispravnicilor județului Dâmbovița să oblige pe 
locuitorii de pe moșia Perșinari să facă clacăși să plătească dijma 
cuvenită.Se pare că satul, ca așezare umană, are rădăcini mult mai vechi, 
dovada fiind chiar acest tezaur dacic din piese de aur. Tezaurul confirmă 
apariția unor centre metalurgice locale importante, iar piesele ceîl 

alcătuiesc prezintăacel stadiu premonetar din epoca bronzului. Lângă 
pârâul Nucițel, ce curge la apus de așezarea actuală a satului, s-au 
descoperit urmele unei așezări din aceeași epocă a bronzului, și anume o 
așezare civilă rurală, fortificată cu val și șanț de apărare pe latura de 
vest. Solul castaniu din zonă atestă existența anterioara a unei păduri 
sesizatăși cartografic până la sfârșitul secolului al XIX-lea.În 
documentele vechi apar două denumiri pentru această localitate și 
anume: Tabăra de Josși Tabăra de Sus ceea ce corespunde cu ipoteza că 
satul ar fi avut maiîntâi o vatră pe malul stâng al râului Dâmbovița. În 
anul 1697, la 21 Ianuarie, o parte din moșia Tabăra de Jos (trei funii de 
moșie) este vândută de Neagoe Izbața lui Ienache Văcărescu. Mai există 
o ipoteză potrivit căreia locuitorii de pe malul stâng al Dâmboviței au 
fost mutați de boier pe deal datorită faptului că erau deseori inundați sau 
din dorința acestuia de a avea cât mai mult teren arabil. 
Denumirea satului Perșinari apare pentru prima oarăîn documentele 
scrise în anul 1774. Se presupune că satul și-ar fi luat denumirea de la o 
livadă cu piersici ce existăîn această zonă, sau de la numele unui boier 
ce a trăit în aceasta zonăși care se numea Stan Perșinaru. 
Revenind la Tezaurul dacic de la Perșinari, piesele sale descoperite 
în 1962 au ajuns la început la Bucureşti, la Banca Națională a României, 
unde au fost considerate ca aur dentar. Pumnalele au fost salvate de la 
topire de domnul Octavian Iliescu, care le-a identificat ca obiecte din 
epoca bronzului. În anul 1963 au intrat în colecţia Cabinetului 
Numismatic al Bibliotecii Academiei Române.Actualmente piesele sunt 
expuse la Muzeul Naţional de Istorie a Românei, în sala Tezaur. 

